Ĉina akcipitro

La Ĉina akcipitro (Accipiter soloensis) estas taga rabobirdo el familio de Akcipitredoj kiu inkludas ankaŭ multajn aliajn tagajn rabobirdojn kiel agloj, buteoj kaj cirkuoj.

Ĝi reproduktiĝas en sudorienta Ĉinio, Tajvano, Koreio kaj Siberio; vintras en Indonezio kaj Filipinoj, kaj pasas tra la resto de Sudorienta Azio. Ĝi estas birdo de arbaraj areoj.

Ĝi estas 30-36 cm longa, kaj la ino estas pli granda ol la masklo. Plenkreskulo havas rimarkindajn nigrajn flugilpintojn. La masklo estas griza supre, blanka sube kaj havas ruĝajn irisojn. La ino havas ruĝecan bruston kaj subflugilojn, kaj flavajn irisojn. Junulo havas grizan vizaĝon, brunajn suprajn partojn kaj flavajn irisojn. La supra dorso estas klare strieca, dum femuroj estas strietecaj. La nigraj flugilpintoj ĉe ili ne estas tiom rimarkindaj kaj la subflugiloj estas striecaj (escepte ĉe kovriloj).

Ili manĝas ĉefe ranojn, sed ankaŭ lacertojn. Loĝas ĉefe en arbaroj sed foje en arbarbordoj. Populacio estas inter 10000 kaj 100000 individuoj.

 Referencoj 

Kategorio:Akcipitroformaj
Kategorio:Akcipitredoj
Kategorio:Birdoj de Azio